उस्सी चेतै औंदा परूं परार इक ठेकेदारा नैं इत्थूं दा इक इक चरोटा, इक इक बंज ते इक इक चिऊ बड्डी टुक्की ओढ़े हे, तंदू दी इत्थैं बांद-बांछड़ होई दी, दपैहर बी तत्ती-तत्ती बझोंदी ऐ, जिऊ कोलै आला नाडू बी भर सोहै सुक्की पौंदा ऐ, छड़ी बरसांती च गै औ छै-छै करिए बगदा ऐ। किन्ना किछ बदली गेआ ऐ ओहदे सामनै-सामनै, पर ए टीड़ी-मीड़ी नेई बदली, हून बी चीढ़ा दी डाल्ली मल्ली बौंहदी ऐ, मस्ती च पींहगां झूटदी ऐ ते बोलदी गांदी ऐ।